उप राष्ट्रपति सचिवालय
उपराष्ट्रपति ने सीमा के पास ऐतिहासिक लौंगेवाला युद्ध स्थल का दौरा किया; तनोट माता के मंदिर में पूजा की
उपराष्ट्रपति ने युद्ध के दौरान भारतीय सैनिकों द्वारा प्रदर्शन किए गए अनुकरणीय साहस और दृढ़ संकल्प की प्रशंसा की
उपराष्ट्रपति ने कहा कि लौंगेवाला युद्ध की शिक्षाआज भी जीवित है और सेना के जवानों को आज भी प्रेरित करती है
लौंगेवाला युद्ध स्थल का दौरा करना मेरे जीवन का अविस्मरणीय दिन है' - श्री नायडू
श्री नायडू ने प्रतिकूल जलवायु परिस्थितियां होने के बावजूद भारत की सीमाओं की रक्षा करने के लिए सीमा सुरक्षा बल की सराहना की
उपराष्ट्रपति, श्री एम वेंकैया नायडू ने आज जैसलमेर में सीमा के निकट प्रसिद्ध लौंगेवाला युद्ध स्थल का दौरा किया और 1971 में भारत-पाक के बीच हुए एक महत्वपूर्ण युद्ध की निर्णायक लड़ाई में भारतीय सैनिकों द्वारा प्रदर्शित किए गए अनुकरणीय साहस और दृढ़ संकल्प की प्रशंसा की, जिसे 1971 के भारत-पाक युद्ध में एक निर्णायक क्षण माना जाता है।
उपराष्ट्रपति आज राजस्थान के पांच दिवसीय दौरे पर जैसलमेर पहुंचे और अपनी यात्रा की शुरुआत प्रसिद्ध तनोट माता मंदिर के दर्शन से की, जहां पर उन्होंने अपनी पत्नी श्रीमती उषा नायडू के साथ पूजा-अर्चना की। इस अवसर पर उन्होंने तनोट के विजय स्तंभ पर माल्यार्पण करके शहीदों के प्रति अपनी श्रद्धांजलि भी अर्पित की।
इसके बाद श्री नायडू लौंगेवाला युद्ध स्थल गए, जहां पर उन्हें सेना मेडल, मेजर जनरल अजीत सिंह गहलोत ने लौंगेवाला के ऐतिहासिक लड़ाई के बारे में जानकारी प्रदान की।
बाद में किए गए एक फेसबुक पोस्ट में, उपराष्ट्रपति ने लौंगेवाला युद्ध स्थल की यात्रा को अपने जीवन का 'एक अविस्मरणीय दिन' बताया।उन्होंने लिखा, "पाकिस्तान सीमा के पास धुँधले थार रेगिस्तान में रेत के टीलों पर खड़े होकर भीषण लड़ाइयों और हमारे बहादुर सैनिकों की अदम्य साहस के बारे में सुनना मेरी स्मृति में हमेशा यादगार बना रहेगा।"
अपनी सीमावर्ती क्षेत्रों की यात्रा का उल्लेख 'ज्ञान तीर्थ' के भाग के रूप में करते हुए, श्री नायडू ने कहा कि वे इस महान भूमि की समृद्धि की गहरी समझ प्राप्त करने के लिए और भारत को विश्वगुरु में बदलने वाले महायज्ञ में लोगों को एक बार फिर शामिल करने के लिए देश के विभिन्न हिस्सों की यात्रा कर रहे हैं।
मेजर कुलदीप सिंह चांदपुरी और उनकी '23 पंजाब' की 'ए' कंपनी के वीरता की प्रशंसा करते हुए, उपराष्ट्रपति ने लिखा कि लौंगेवाला की लड़ाई सैन्य इतिहास की कथा में एक गौरवशाली अध्याय के रूप में भारत की फौलादी इच्छाशक्ति को प्रकट करेगी- जहां पर मुट्ठी भर भारतीय सैनिकों ने एक बहुत बड़ी दुश्मन की सेना को आगे बढ़ने से सफलतापूर्वक रोक दिया।
इस बात को ध्यान में रखते हुए कि 1971 में भारत-पाक के बीच हुए युद्ध की उत्पत्ति, पूर्वी पाकिस्तान के लोगों पर पाकिस्तानी सेना द्वारा बड़े पैमाने पर किए गए अत्याचारों और उसके बाद में भारत में आए शरणार्थियों की में निहित है, श्री नायडू ने कहा कि 13दिन का युद्ध भारत के लिए एक निर्णायक जीत के साथ समाप्त हुआ, जिसके कारण बांग्लादेश के लोगों को दमनकारी शासन से मुक्ति प्राप्त हुई।
लड़ाई से पहले और उसके दौरान होने वाली घटनाओं का वर्णन करते हुए, उपराष्ट्रपति ने उल्लेख किया कि 04 दिसंबर, 1971 की रात को लौंगेवाला में भारतीय सैनिकों ने खुद को असंभव बाधाओं के खिलाफ पाया- उन्हें हल्के हथियारों और दो रिकोलेस  तोपों के साथ दो टैंक रेजिमेंटों का सामना करना पड़ा।
उन्होंने भारतीय सेना के जवानों की कभी न हारने वाली भावना की सराहना करते हुए लिखा"लेकिन इन वीर सैनिकों ने बेहतरीन भारतीय सैन्य परंपराओं के एक यादगार प्रदर्शन में, अपने पांव को मजबूती से जमाए रखने और अपनी मातृभूमि की रक्षा करने का फैसला किया।"
पोस्ट से लगभग 50 मीटर तक दुश्मन के टैंकों के पहुंचने के बावजूद, मेजर चांदपुरी और उनके जवानों ने अनुकरणीय साहस का प्रदर्शन किया और सुबह तक दुश्मन को आगे बढ़ने से सफलतापूर्वक रोका, जब तक भारतीय वायु सेना के जेट विमानों ने एक के बाद एक दुश्मन टैंकों का सफाया नहीं कर दिया।लौंगेवाला की लड़ाई को धैर्य और वीरता की कहानी बताते हुए उपराष्ट्रपति ने लिखा, लौंगेवाला लड़ाई की शिक्षा जीवित है और सैन्य पीढ़ियों को प्रेरित करती है।
तनोट माता के प्रति सैनिकों और स्थानीय लोगों में अपने उद्धारकर्ता के रूप में विश्वास रखने का उल्लेख करते हुए, श्री नायडु ने लिखा कि लौंगेवाला की प्रेरक जीत जो कि हार और शहादत के जबड़े से छीन कर प्राप्त की गई थी, जो कि हमारे वीर सैनिकों के परमात्मा के प्रति विश्वास की पुष्टि करती है।
मंदिर की आगंतुक पुस्तिका में की गई अपनी टिप्पणी में, उपराष्ट्रपति ने सीमा सुरक्षा बल के जवानों के भक्ति और समर्पण की प्रशंसा की,जोथार रेगिस्तान की प्रतिकूल जलवायु परिस्थितियां होने के बावजूद भारत के सीमाओं की रक्षा कर रहे हैं।बाद में वे रेत के टीलों का दौरा करेंगे और स्थानीय लोक कलाकारों द्वारा आयोजित सांस्कृतिक कार्यक्रम भी देखेंगे।
उपराष्ट्रपति श्री एम वेंकैया नायडू और उनकी पत्नी श्रीमती उषा नायडू का आज जैसलमेर पहुंचने पर श्री कलराज मिश्र, राजस्थान के राज्यपाल, डॉ बुलाकी दास कल्ला, राजस्थान सरकार के मंत्री, श्री राजेंद्र गहलोत,राज्यसभा सदस्य और अन्य वरिष्ठ अधिकारियों ने स्वागत किया। जब उपराष्ट्रपति तनोट पहुंचे तब केंद्रीय कृषि एवं किसान कल्याण राज्य मंत्री, श्री कैलाश चौधरी और बीएसएफ के वरिष्ठ अधिकारियों ने उनका स्वागत किया और उसके बाद लौंगेवाला युद्ध स्थल पर भारतीय सेना के वरिष्ठ अधिकारियों ने उनका स्वागत किया।श्री कलराज मिश्र,राजस्थान के राज्यपाल, आज उपराष्ट्रपति की पूरी यात्रा के दौरान उनके साथ थे।
एमजी/एएम/एके
(Visitor Counter : 90